Doxa Deo | Xanadu Kampus | Kampus Projekte
TREE - Transforming the educational environment
TREE se hoof-fokus is om skoolhoofde, onderwysers, ouers en leerders te ondersteun, te dien en toe te rus, sodat kinders van
ons land 'n gesonde deel van die samelewing kan wees. Die skolewerkers van ons Kampus is betrokke by Hoërskool Hartbeespoort,
Meerhofskool, Laerskool Generaal Hendrik Schoeman, PLG en Laerskool Broederstroom.
'n Weeklikse uitreik na die Losperfontuin Gevangenis, waar 'n groep vrywilligers 'n dissipelskapskursus met die gevangenes fasiliteer en hoop in hul lewens deponeer.
Huis Lesedi is 'n huis vir kinders wat as wees agtergelaat is. Hier word babas met liefde versorg tot aanneemouers gevind kan word. Donsaies en bydraes is altyd nodig, maar ook ekstra hande wat kan help met die versorging.
'n Projek wat omgeboude en toegeruste skeephouers in minderbevoorregte omgewings
plaas wat aangewend kan word as 'n kleuterskool.
'n Proses in die kampus waar tente in minder bevooregte omgewings geplaas word waar daar nie kerkgeboue beskikbaar is nie, om sodoende die evangelie aan mense te bring. Ons is reeds betrokke by Majakaneng, Brits,Ten Rooms en Bokfontein.
HOPE is 'n versorgingsprogram vir die vennote wat deur maatskaplike uitdagings gaan. Ons verskaf vir gesinne kospakkies, kosbewyse, liefde en bystand. Hope bied ook 'n diens aan die gemeenskap deur middel van 'n sopkombuis, klerebank en gevriesde kos.